จยย.ปะทะแทรกเตอร์ โจ๋โคราชขี่มาทางตรง ชนสนั่นคอหัก-เพื่อนสาหัส
(ภาพจากกู้ภัยฯ) ,สองหนุ่มขาโจ๋โคราช ขี่ จยย.ออกจากหมู่บ้านมาทางตรง เจอเข้ากับรถแทรกเตอร์ชนกันอย่างจัง คนขี่คอหักตายคาที่ ส่วนคนซ้อนท้ายก็สลบเหมือดคาที่เช่นกัน กู้ภัยช่วยนำส่งโรงพยาบาล กลิ่นเหล้าคลุ้ง,วันที่ 6 ต.ค. พ.ต.อ.คารม บุญสด ผกก.สภ.บัวใหญ่ จ.นครราชสีมา ได้รับแจ้งจากศูนย์วิทยุบัวใหญ่ มีเหตุรถจักรยานยนต์ชนกับรถไถแบบรถแทรกเตอร์ มีคนตายและบาดเจ็บ ที่ถนนระหว่างบ้านสระครก-หนองพลวง หมู่ 4 บ้านคลองพฤษ ต.หนองบัวสะอาด อ.บัวใหญ่ จึงได้สั่งการให้ ร.ต.อ.บัญชา ประจง รอง.สว.(สอบสวน) สภ.บัวใหญ่ ไปที่เกิดเหตุพร้อมด้วยทีมกู้ภัยบัวใหญ่ มูลนิธิคุณธรรมการกุศลบัวใหญ่ เต็กก่าจิหลักเกาะ,พบนายทรงสิทธิ์ พนมหอม อายุ 41 ปี ที่อยู่ 23 หมู่ 4 ต.หนองบัวสะอาด คนขับ ยืนอยู่กับรถแทรกเตอร์ ส่วนคู่กรณีเป็นจักรยานยนต์ฮอนด้า เวฟ สีแดงดำ ทะเบียน 1กฎ 1535 นครราชสีมา ผู้ขับขี่ชื่อ นายณัฐพงศ์ เพิ่มพูล อายุ 19 ปี อยู่บ้านเลขที่ 42 หมู่ 4 ต.หนองบัวสะอาด อ.บัวใหญ่ คอหัก นอนตายอยู่บนถนน เพื่อนที่มาด้วยชื่อ นายริมทวีป ดวงสุดา อายุ 19 ปี นั่งซ้อนท้าย นอนสลบ ทางกู้ภัยรีบช่วยเหลือนำส่ง รพ.บัวใหญ่,จากการสอบสวนเบื้องต้นได้ความว่า ขณะที่รถแทรกเตอร์วิ่งออกมาจากบ้านหนองพลวง จะเลี้ยวเข้าหมู่บ้าน ขณะเดียวกัน นายณัฐพงศ์ เพิ่มพูล ผู้ตาย ได้ขี่จักรยานยนต์คันเกิดเหตุ มีนายริมทวีป ดวงสุดา นั่งซ้อนท้ายมาด้วยความเร็ว จากบ้านสระครก โดยวิ่งมาทางตรง ชนเข้ากับด้านหน้ารถแทรกเตอร์อย่างจังเสียงดังสนั่น ทำให้ นายณัฐพงศ์ คนขับ คอหักเสียชีวิตคาที่ ส่วนนายริมทวีป สลบคาที่เช่นกัน,ต่อมา ภายหลังกู้ภัยบัวใหญ่ นำศพ นายณัฐพงศ์ เพิ่มพูล ไปให้แพทย์ชันสูตรที่ รพ.บัวใหญ่ โดยแจ้งให้แพทย์ตรวจเลือดเพื่อวัดปริมาณแอลกอฮอล์ผู้ตาย แต่แพทย์แจ้งว่าไม่สามารถเก็บตัวอย่างเลือดของผู้ตายเพื่อวัดปริมาณแอลกอฮอล์ได้ คงตรวจได้เฉพาะผู้ที่นั่งซ้อนท้ายมาคือ นายริมทวีป ดวงสุดา ซึ่งกู้ภัยฯ ได้ช่วยเหลือนำส่ง รพ.บัวใหญ่ ในสภาพมีกลิ่นเหล้าคละคลุ้ง.
สองหนุ่มขาโจ๋โคราช ขี่ จยย.ออกจากหมู่บ้านมาทางตรง เจอเข้ากับรถแทรกเตอร์ชนกันอย่างจัง คนขี่คอหักตายคาที่ ส่วนคนซ้อนท้ายก็สลบเหมือดคาที่เช่นกัน กู้ภัยช่วยนำส่งโรงพยาบาล กลิ่นเหล้าคลุ้ง 
ชนแทรกเตอร์,จยย.ชนแทรกเตอร์,ชนแทรกเตอร์ตาย1,คอหัก,บัวใหญ่,นครราชสีมา,โคราช